OzLabs/hebrew-wiki-articles huggingface dataset:
מנהל חשבונות האבטחה

מנהל חשבונות האבטחה (אנגלית: Security Account Manager או SAM) הוא קובץ במערכות הפעלה מסדרת חלונות NT מבית מיקרוסופט, בו נשמרים נתוני האבטחה של המשתמשים והקבוצות.

SAM משמש לאימות זהות בעת התחברות משתמשים מקומיים ומרוחקים אל המערכת ומשתמש באמצעי הצפנה כדי למנוע ממשתמשים לא מאומתים לגשת אל המערכת.

בקובץ זה נשמרים פרטי המשתמש (שם משתמש וסיסמה) בתוך תבנית Hash. הקובץ לא ניתן לפתיחה באמצעות פעולות Windows פשוטות מכיוון שהוא משמש את התהליכים הפנימיים של המערכת ושגיאה בו עלולה לגרום לבעיות אבטחה חמורות, אך עם זאת ניתן לקריאה בעזרת תוכניות מסוימות ונמצא בנתיב הבא: <code>SystemRoot%/system32/config/SAM%</code>

נתוני האבטחה של SAM נמצאים במפתח הרישום <code>HKEY_LOCAL_MACHINE/SAM</code> לא ניתן לראות את תוכן הרישום של מפתח זה כיוון שהוא מכיל מידע והרשאות משתמשים.

בניסיון לשפר את אבטחת הקובץ כנגד התקפות ופיצוח המידע שנמצא בו, הציגה מיקרוסופט את הכלי SYSKEY. כאשר אפשרות זו פעילה ערכי ה-Hash של כל החשבונות המקומיים המאוחסנים ב-SAM מוצפנים באמצעות מפתח.

כל עוד מערכת ההפעלה פועלת, לא ניתן להעביר או להעתיק את קובץ ה-SAM אל מיקום אחר כיוון שזה עלול לגרום לקריסת המערכת.

לאחר שמערכת ההפעלה מתחילה לעבוד מופעלת נעילת קובצי מערכת שתפעל עד לסגירת מערכת ההפעלה או עד להופעת מסך שגיאה כחול.

באמצעות Pwdump ניתן לגשת אל עותק הנתונים השמור בזיכרון ולקבל את הסיסמאות שנמצאות בקובץ ה-SAM.

==בעיות אבטחה==
במערכות ההפעלה Windows NT 3.51, Windows NT 4.0, Windows 2000, התגלתה פגיעות, כאשר קובץ ה-SAM נמחק מהכונן הקשיח יכל תוקף או כל משתמש אחר להתחבר אל המערכת ללא סיסמה.

במערכת ההפעלה Windows XP הפגיעות תוקנה וכאשר קובץ ה-SAM היה חסר מערכת ההפעלה הציגה שגיאה וכיבתה את המחשב (מסך כחול עם הקוד c0000218), התיקון שהוציאה מיקרוסופט נחשב לפתרון חלקי מכיוון שניתן היה לטעון קובץ חליפי עם פרטים אחרים בעזרת מערכת הפעלה וירטואלית ובכך לעקוף את תנאי ה-SAM של המשתמש, להחליף סיסמה ולהתחבר אל המחשב עם סיסמה חדשה.

== ראו גם ==

* Syskey
* Kerberos
* Lsass
* מנהל המשימות

==קישורים חיצוניים==
* [https://support.microsoft.com מרכז העזרה והתמיכה של מיקרוסופט ]
* [https://support.microsoft.com/he-il/help/310105/how-to-use-the-syskey-utility-to-secure-the-windows-security-accounts-manager-database כיצד להשתמש בכלי השירות SysKey כדי לאבטח את מסד הנתונים של מנהל חשבונות האבטחה של Windows], אתר מיקרוסופט 

קטגוריה:אבטחת מחשבים
קטגוריה:רכיבי Windows
Black Magic (שיר של ליטל מיקס)

Black Magic (בעברית: קסם שחור) הוא שיר של הלהקה הבריטית ליטל מיקס. השיר יצא לאור ב-21 במאי 2015 כסינגל הראשון מתוך האלבום השלישי של ליטל מיקס, Get Weird.

בפברואר 2015, ליטל מיקס גילו כי הן בחרו את הסינגל הראשי מאלבום האולפן השלישי שלהן ואמרו שיש לו "צליל חדש לגמרי". הן תיארו את השיר כ"סיכון" ואמרו שהוא שונה לחלוטין ממה שהן עשו בעבר.

השיר זכה להצלחה רבה והגיע למקום הראשון במצעד הסינגלים הבריטי, הסקוטי והאירופאי ונכנס לעשירייה הפותחת במצעד של אוסטרליה, בלגיה, אירלנד וישראל.

== קידום והופעות ==
ליטל מיקס הופיעו עם השיר לראשונה ב-6 ביוני 2015 ב-Capital's Summertime Ball באצטדיון ומבלי. הן הופיעו עם השיר גם במהלך סיבוב ההופעות של הזמרת האמריקאית טיילור סוויפט The 1989 World Tour וגם הופיעו עם השיר בטקס פרסי בחירת הנוער וב-The Late Late Show עם ג'יימס קורדן.

== וידאו קליפ ==
הקליפ יצא ב-29 במאי 2015. הקליפ מתחיל בזה שרואים את הלהקה לבושות כמו חנוניות שמחזיקות ספרי לימוד בזמן יציאתן מבית הספר. הן רואות סטודנט שהן רוצות שיהיה איתן והוא מנופף ואומר שלום לסטודנית היפהפייה והפופולרית יותר מאחוריהן שדוחפת אותן כדי לגשת אל הסטודנט. לאחר מכן הן נמצאות בספרייה וג'ייד מחפשת ספר ופתאום ספר ישן נופל על ראשה וחושף חלק מכוחותיה. מאוחר יותר בערב הן פותחות את הספר ומשתמשות בו כדי לקבל כוח קסום. השיער של פרי הופך לסגול וללי-אן יש כוחות אש צהובים, לג'סי כוחות כחולים ולג'ייד המשקפיים מרחפים. אחר כך הן משתנות למי שהן באמת ואז הן הולכות בבית הספר שכולם שם מסתכלים בהלם עליהן. לאחר מכן הן מביכות את הנערה שדחפה אותן ביום הקודם על ידי קסם שגורם לה בהשפלה ללכת לשירותים ואז הן רואות ילד חנון שמושפל על ידי ארבע בנות שנמצאות לידו ואז ליטל מיקס מרחמות על הילד, אז הן עושות קסם שהבנות האלו יתחילו להתאהב בו. לאחר מכן הן נמצאות בכיתה, שם התלמידים לא מקשיבים למורה ואז ליטל מיקס משתמשות בקסם כדי להפוך את הכיתה למסיבת ריקודים ואז המורה יחד עם התלמידים רוקדים על השולחנות והכיסאות והן ממשיכות את המסיבה לאורך המסדרונות של בית הספר. נכון ליוני 2018, השיר צבר למעלה מ-390 מיליון צפיות.

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×2
| 140,000
|-
! ברזיל (Pro-Música Brasil)
| יהלום 
| 250,000
|-
! קנדה (Music Canada)
| פלטינה 
| 80,000
|-
! דנמרק (IFPI Danmark)
| זהב 
| 45,000
|-
! איטליה (FIMI)
| זהב 
| 25,000
|-
! מקסיקו (AMPROFON)
| פלטינה 
| 60,000
|-
! ניו זילנד (RMNZ)
| זהב 
| 7,500
|-
! פולין (ZPAV)
| פלטינה 
| 20,000
|-
! שוודיה (GLF)
| זהב 
| 20,000
|-
! הממלכה המאוחדת (BPI)
| פלטינה ×3
| 1,800,000
|-
! ארצות הברית (RIAA)
| זהב 
| 500,000
|}

== קישורים חיצוניים ==

קטגוריה:שירי 2015
קטגוריה:סינגלים מ-2015
קטגוריה:שירי ליטל מיקס
קטגוריה:שירים באנגלית
קטגוריה:וידאו קליפים שבוימו על ידי דיירקטור X
קטגוריה:שירי לפידים
קטגוריה:שירים עם נושאים פמיניסטיים
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:שירי פלטינה כפולה בממלכה המאוחדת
קטגוריה:שירי יהלום בברזיל
קטגוריה:סינגלים בהוצאת סייקו מיוזיק
ג'רי סנט ג'וסטה

ג'רמיה ישראל סנט ג'וסטה (בהולנדית: Jeremiah Israël St. Juste; נולד ב-19 באוקטובר 1996 בחרונינגן שבהולנד) הוא כדורגלן הולנדי המשחק בעמדת הבלם בקבוצת ספורטינג ליסבון.

== קריירה ==
בהיותו ילד שיחק סנט ג'וסטה במחלקת הנוער של SV מארום. בקיץ של שנת 2007 הצטרף סנט ג'וסטה למחלקת הנוער של הירנפיין. ב-24 בינואר 2015 ערך סנט ג'וסטה את הופעת הבכורה שלו בליגת העל ההולנדית, כשנכנס כמחליף בדקה ה-90 בניצחון 1–4 על ויטסה ארנהם במסגרת המחזור ה-19. בעונתו הראשונה בקבוצה הבוגרת של המועדון ערך סט. יוסטה 13 הופעות ליגה ועזר לקבוצה לסיים במקום השביעי.

החל מעונת הפך סנט ג'וסטה לשחקן הרכב בלתי מעורער בקבוצה. ב-16 בינואר 2016 הבקיע סנט ג'וסטה את שער הבכורה שלו במועדון, שער בדקה ה-79 בהפסד 2–5 לזוולה במסגרת המחזור ה-18 בליגה. סנט ג'וסטה שיחק ב-28 משחקי ליגה בעונה זו, בה סיימה הירנפיין במקום ה-12, כשב-27 מתוכם הוא פותח בהרכב. בעונת , בה סיימה הירנפיין במקום השביעי בליגה, פתח סנט ג'וסטה בהרכב קבוצתו ב-28 משחקי ליגה. בסיום העונה חתם על חוזה לארבע עונות בקבוצת פיינורד.

בקיץ 2019, לאחר שנתיים בפיינורד, חתם סנט ג'וסטה במיינץ 05 מהבונדסליגה. בניצחון 1–2 על הרטה ברלין במחזור הרביעי של עונת 2019/20, הבקיע סנט ג'וסטה את שער הניצחון בדקה ה-88, שהיה שער הבכורה שלו בקבוצה.

== חיים אישיים ==
סנט ג'וסטה נולד בחרונינגן שבהולנד לאם הולנדית ואב מסנט קיטס ונוויס. הוא גדל עם שלושה אחים. אחיו בנימין שיחק במחלקות הנוער של מועדוני הכדורגל הירנפיין וחרונינגן, וכיום משחק קטרגל בקבוצת VV פליקאן. אחיו השני, יושוע, משחק קטרגל בנבחרת הולנד. אחותו נעמי היא דוגמנית ושחקנית טלוויזיה בהולנד.

== קישורים חיצוניים ==

== הערות שוליים ==

קטגוריה:בלמי כדורגל הולנדים
קטגוריה:כדורגלנים הולנדים
קטגוריה:כדורגלני הירנפיין
קטגוריה:כדורגלני פיינורד
קטגוריה:כדורגלני מיינץ 05
קטגוריה:כדורגלני ספורטינג ליסבון
קטגוריה:הולנדים שנולדו ב-1996
סרגיי פורסנקו

סרגיי אלכסנדרוביץ' פורסנקו (ברוסית: Сергей Александрович Фурсенко; נולד ב-11 במרץ 1954) הוא כלכלן ועסקן ספורט רוסי.

כיהן כיו"ר דירקטוריון ונשיא קבוצת הכדורגל זניט סנקט פטרבורג בשנים 2017–2019.

אחיו של שר החינוך לשעבר אנדריי פורסנקו.

==ביוגרפיה==
פורסנקו סיים לימודיו בשנת 1971 בבית הספר 239 למתמטיקה ופיזיקה של לנינגרד. בשנת 1978 למד על תפעול רכיבי חשמל במכון הפוליטכני של לנינגרד ובמשך עשור עבד כמהנדס רכיבי רדיו במעבדה למחקר מדעי שייצרה מערכות נחיתה והמראה עבור התעופה האווירית ותעשיית החלל.

לאחר התפרקות ברית המועצות פנה לשוק הפרטי ועבד כמנהל בחברת "טכנואקסן" בשנים 1989–1991 ולאחר מכן עבד עד שנת 1996 בחברת TEMP.

בשנת 1996 נטל חלק עם אחיו אנדריי בהקמת חברת "אוזרו" ובשנים 1997–1998 מונה למנכ"ל חברת לנאנרגו.

בשנים 1998–2002 נטל חלק בהפקות טלוויזיוניות שונות עד שגויס לעבוד בחברת גזפרום בשנת 2003 ומונה לסגן מנהל מחלקה בחברה. ביולי 2003 מונה למנכ"ל חברת הבת של גזפרום, "לנטרנסגז".

בדצמבר 2005 מונה ליו"ר הדירקטוריון של מועדון הכדורגל זניט סנקט פטרבורג ולאחר מכן היה לנשיא הקבוצה, תפקיד שמילא עד שנת 2008.

ב-3 בפברואר 2010 מונה לנשיא התאחדות הכדורגל הרוסית עד ה-25 ביוני 2012 ובתקופתו הוביל מהלך לשינוי בלוח השנה של הליגה הרוסית ולהנהגת אליפות בשיטה האירופית מאביב עד סתיו (החל מיוני ועד מאי), במקום מיולי ועד דצמבר כפי שהיה נהוג קודם. לאחר כישלון הנבחרת ביורו 2012 התפטר. כיהן כחבר בוועדת ההוצאה לפועל של אופ"א בשנים 2011–2014.

ב-26 במאי 2017 מונה שוב למנכ"ל ולנשיא קבוצת הכדורגל זניט סנקט פטרבורג, במקומם של נשיא הקבוצה אלכסנדר דיוקוב מגזפרום נפט והמנכ"ל מקסים מיטרופנוב מגזפרום.

בשל מדיניות רכש בעייתית בעונת 2017/2018, במאי 2018 הוחלט לקצץ את סמכויותיו בקבוצה ואם בעבר החזיק במקביל בתפקיד נשיא, מנכ"ל ויו"ר הקבוצה, כעת החזיק בתפקיד נשיא הקבוצה בלבד. לאחר בחירתו של אלכסנדר דיוקוב לראשות התאחדות הכדורגל הרוסית, בפברואר 2019, פורסנקו פוטר מתפקיד נשיא הקבוצה ועבר לנהל את גזפרום בנק.

==קישורים חיצוניים==

==הערות שוליים==

קטגוריה:אנשי עסקים רוסים
קטגוריה:גזפרום: אישים
קטגוריה:עסקני ספורט רוסים
קטגוריה:נשיאי זניט סנקט פטרבורג
קטגוריה:רוסים שהוטלו עליהם סנקציות של מחלקת האוצר של ארצות הברית
קטגוריה:רוסים שנולדו ב-1954
מקסים מיטרופנוב

מקסים לבוביץ' מיטרופנוב (ברוסית: Максим Львович Митрофанов) הוא כלכלן ועסקן ספורט רוסי. 

סמנכ"ל התאחדות הכדורגל הרוסית מאז 2019. קודם לכן כיהן כמנכ"ל קבוצת הכדורגל זניט סנקט פטרבורג מינואר 2007 ועד מאי 2017.
== חייו ==
בשנת 2002 מיטרופנוב השלים את לימודיו בפקולטה למשפטים של אוניברסיטת סנקט פטרבורג ועבד בבית המשפט המחוזי בסנקט פטרבורג.

מינואר 2004 ועד פברואר 2005 עבד במחלקה המשפטית של חברת לנאנרגו ולאחר מכן היה מנהל לענייני חוק בחברת האנרגיה הפטרבורגית (Петербургская энергосбытовая компания).

בפברואר 2006 מונה למנהל המסחרי של קבוצת הכדורגל זניט סנקט פטרבורג, ובינואר 2007 הוחלט למנותו למנכ"ל הקבוצה. הוא מילא תפקיד זה עד מאי 2017, עת מונה ליועצו של יו"ר דירקטוריון הקבוצה לענייני אצטדיון "סנקט פטרבורג ארנה".

במאי 2018, נשיא גזפרום, הספונסרית של זניט, אלכסיי מילר, לא היה מרוצה מהתנהלות קבוצת הכדורגל תחת נשיאותו של סרגיי פורסנקו ומיטרופנוב הוחזר לתפקיד ניהולי בקבוצה. ביוני 2018 עזב את עבודתו בהנהלת הקבוצה.

באפריל 2019 מונה לסמנכ"ל התאחדות הכדורגל הרוסית לענייני פיתוח. ב־2022, מונה למזכ"ל ההתאחדות.

==הערות שוליים==

קטגוריה:משפטנים רוסים
קטגוריה:אנשי עסקים רוסים
קטגוריה:עסקני ספורט רוסים
קטגוריה:פוליטיקאים רוסים
קטגוריה:זניט סנקט פטרבורג: אישים
קטגוריה:רוסים שנולדו ב-1982
דיאגרמת עין

בתקשורת דיאגרמת עין (באנגלית: Eye pattern או Eye diagram) היא תמונת אוסצילוסקופ המורכבת ממספר רב של סריקות בקטעים שונים של אות ספרתי הנקלט במקלט. היא נקראת כך מכיוון שעבור סוגים שונים של קידוד היא מקבלת התנהגות הדומה בצורתה לעין פתוחה. זהו כלי אמפירי המאפשר הערכה של השפעת הערוץ הרועש והשפעת ההפרעות בין הסימנים (ISI) על היכולת לפענוח איכותי של האות.

==רקע==
דיאגרמת עין עבור אות בינארי
דיאגרמת עין משמשת לאבחנת נקודת הדגימה המועדפת יחסית לזמן העירור. בנוסף ניתוח הדיאגרמה יניב מדדי ביצועים נוספים לגבי אורך האות, סינכרון האות עם שעון המערכת, מידת הרעש באות ועוד. ככל שהעין פתוחה יותר כך יקטן הסיכוי לטעות בקביעת רמת המתח הנכונה ברגע הדגימה.

השפעת ISI על דיאגרמת עין
דיאגרמת העין נותנת אינפורמציה נוספת על:
* השגיאה המותרת (timing error) בתזמון נקודת הדגימה. השגיאה המותרת גדלה ככל שהרוחב האופקי של העין גדול יותר.
* הרגישות (sensetivity) לשגיאת התזמון, שמתקבלת משיפוע קו העין בקרבת נקודת הדגימה.
* שולי הרעש (noise margin) של המערכת, הנקבעים על ידי גובה מפתח העין.

== ראו גם ==
* הפרעה בין סימנים
* תורת הדגימה

== קישורים חיצוניים ==

* Gives an example video of construction of an eye pattern
* [http://www.onsemi.com/pub_link/Collateral/AND9075-D.PDF Understanding Data Eye Diagram Methodology for Analyzing High Speed Digital Signals]

קטגוריה:אפנון
קטגוריה:עיבוד אותות
קטגוריה:תורת האינפורמציה
קטגוריה:תקשורת
אפנון דופק מקודד דיפירנציאלי

אפנון דופק מקודד דיפירנציאלי (באנגלית: Differential Pulse Code Modulation, או בקיצור: DPCM) היא שיטה לייצוג דיגיטלי של אותות אנלוגיים. 

שיטה זו מתבססת על העיקרון המרכזי של שיטת PCM: דגימה, כימות (קוונטיזציה) וקידוד. כאשר בשיטה זו מבצעים כימות על ההפרשים של ערכי הדגימות הסמוכות על מנת לשפר את מעבר המידע בצורה יעילה יותר (מכאן למעשה השם). 
(בניגוד לשיטת PCM, בה הכימות מתבצע עבור ערכי הדגימות עצמם).

שיטה זו הומצאה על ידי קסיוס צ'פין קוטלר (באנגלית: Cassius Chapin Cutler), במעבדות בל בשנת 1950.

== הסבר ==
הרעיון המרכזי של שיטת DPCM הוא לכמת ולקודד את ההפרש בין דגימות סמוכות של אות אנלוגי.
רעיון זה מבוסס על העובדה שלעיתים קרובות קיימת קורלציה משמעותית בין הדגימות הסמוכות עבור אותות אנלוגיים. דבר זה מאפשר שימוש ביתירות ערכי הדגימות וכתוצאה מכך, להורדת קצב הנתונים. 
מקודד ומפענח בשיטת DPCM על ידי ההפרש של 2 דגימות סמוכות

לשיטה זו קיימות 2 אפשרויות קידוד שונות, בהינתן דגימות האות האנלוגי:
* אפשרות 1: (חישוב ההפרש של הדגימות לאחר כימות) מבצעים כימות עבור ערכי הדגימות ומחשבים את ההפרש בין הדגימות הסמוכות.
* אפשרות 2: (חישוב ההפרש של הדגימות לפני כימות) מחשבים את ההפרש בין דגימות סמוכות ומבצעים כימות לגודל זה.

=== דוגמה ===
נניח שהאות משתרע בתחום [8,8-] וולט, ונניח גם שהשינוי הצפוי בין 2 דגימות סמוכות קטן מ-1 וולט. כמו כן לרשותנו 5 סיביות המייצגים 32 רמות כימות. אם נשדר את ערכי הדגימות הרי שהמרווחים בין הרמות יהיו <math>\frac{16}{32} = 0.5</math> וולט, מאידך אם יוקדשו אותן 32 רמות לשידור ההפרש, יהיה המרווח בין הרמות <math>\frac{2}{32} = 0.06</math> וולט בלבד, ושגיאת הכימות תקטן בהתאם, וניתן לייצגה על ידי פחות סיביות ולהקטין בכך את רוחב הפס.

== עקרון החיזוי ==
במקלט משוחזרת הדגימה הנוכחית על ידי סיכום הערך הנקלט עם ערך הדגימה ששוחזרה מקודם. 

ניתן להרחיב את הרעיון ובמקום לשדר את ההפרש בין הדגימה הנוכחית לקודמתה, לשדר את ההפרש בין הדגימה הנוכחית לחיזוי ערכה הצפוי על סמך מספר דגימות קודמות. 

לדוגמה, אם הדגימות האחרונות הן:<math display="block">y_{n-3} = 3</math> <math display="block">y_{n-2} = 4</math> <math display="block">y_{n-1} = 5</math>

אז סביר לחזות שהדגימה הבאה תהיה: <math display="block">\hat{y_n} = 6</math>

ועדיף לשדר את ההפרש בין הערך האמיתי של הדגימה לבין הערך 6 ולא הערך 5.

השגיאה בין ערך הדגימה האמיתי לערך הדגימה הנחזה נקראת "שגיאת החיזוי".

== שיטות מתקדמות ==
קיימות גם שיטות ספרתיות מתקדמות כמו ADPCM ואפנון דלתא.

== ראו גם ==
* PCM
* תורת הדגימה

== קישורים חיצוניים ==

קטגוריה:תורת הקודים
קטגוריה:אפנון
קטגוריה:עיבוד אותות
אלכסנדר דיוקוב

אלכסנדר ואלרייביץ' דיוקוב (ברוסית: Александр Валерьевич Дюков; נולד ב-13 בדצמבר 1967 בלנינגרד, רוסיה הסובייטית, ברית המועצות) הוא כלכלן ועסקן ספורט רוסי, מכהן כנשיא התאחדות הכדורגל הרוסית מ-22 בפברואר 2019.

משמש כמנכ"ל חברת גזפרום נפט, ובמשך כמה שנים כיהן גם כנשיא קבוצת הכדורגל זניט סנקט פטרבורג.

==קריירה==
דיוקוב סיים את לימודיו בשנת 1985 ולמד במכון הלנינגרדי לבניית ספינות.

בשנים 1996–1998 כיהן כמנהל פיננסי בחברת מסוף הנפט הפטרבורגי (Петербургский нефтяной терминал) ובשנת 2000 חזר לחברה ועמד בראש הדירקטוריון. בשנים 1998–1999 ניהל את נמל סנקט פטרבורג.

בפברואר 2003 מונה למנהל חברת ההחזקות "סיבור" (SIBUR) ומונה בהמשך ליו"ר הדירקטוריון.

בנובמבר 2006 מונה לנשיא חברת גזפרום נפט ולאחר מכן היה למנכ"ל ויו"ר דירקטוריון החברה. תחת ניהולו החברה הפכה לחברה השלישית בגודלה ברוסיה (אחרי רוסנפט ולוקאויל) בתפוקת הנפט.

במרץ 2008 מונה לנשיא קבוצת הכדורגל זניט סנקט פטרבורג, תפקיד שמילא במשך 9 שנים עד שבמאי 2017 הוחלט למנותו ליו"ר דירקטוריון הקבוצה ובמקומו מונה סרגיי פורסנקו לנשיא קבוצת הכדורגל. בתקופתו הקבוצה זכתה באליפות רוסיה 3 פעמים, 2 פעמים בגביע הרוסי וזכתה לראשונה בגביע אופ"א (עונת 2007/2008) ובסופרקאפ האירופי (2008).

על פי נתוני פורבס לשנת 2018 הוא ממוקם במקום 191 ברשימת עשירי רוסיה והונו מוערך ב-500 מיליון דולר.

באוקטובר 2018 הוזכר כמועמד לכהן כנשיא התאחדות הכדורגל הרוסית וב-22 בפברואר 2019 נבחר באופן רשמי לכהן כנשיא התאחדות הכדורגל הרוסית, בתמיכת 63 פדרציות כדורגל אזוריות. בפברואר 2021 נבחר לקדנציה שנייה.

==קישורים חיצוניים==

==הערות שוליים==

קטגוריה:אנשי עסקים רוסים
קטגוריה:גזפרום: אישים
קטגוריה:עסקני ספורט רוסים
קטגוריה:פוליטיקאים רוסים
קטגוריה:נשיאי זניט סנקט פטרבורג
קטגוריה:רוסים שנולדו ב-1967
גזפרומבנק

גזפרומבנק (רוסית: Газпромбанк) הוא בנק רוסי הנחשב לאחד הבנקים הפרטיים הגדולים במדינה, חלק מקונצרן גזפרום. לבנק רשת תפוצה של 222 סניפים ברחבי רוסיה והבנק מיוצג גם בשוקי שווייץ ובלארוס בהן הוא מחזיק בחברות-בת בשם "בלגזפרומבנק" בבלארוס ו"גזפרומבנק שווייץ". הבנק מחזיק גם בנציגויות במונגוליה, הודו וברפובליקה העממית של סין.

יושב ראש דירקטוריון הבנק הוא אלכסיי מילר, בעוד מנכ"ל הבנק הוא אנדריי אקימוב.

==בעלות==
נכון ל-28 בינואר 2021, הבנק נמצא בבעלות:
* גזפרום — 29.76% מהמניות;
* גזפרום קפיטל — 20.11%;
* גזפונד — 41.58%, מהם 5.09% בבעלות ישירה של גזפונד; 36.48% בבעלות בנקים שונים: 13.59% באחזקת GAZ-service, 13.59% בבעלות "גזקון" ו-9.3% בבעלות GAZ-tech;
* VEB.RF — 8.53% מהמניות;
* חברת "לידר" — 0.0003% מהמניות;
* Management — 0.01%;

== ראו גם ==
* גזפרום
* כלכלת רוסיה

== קישורים חיצוניים ==

* 

* [http://www.cbr.ru/credit/coinfo.asp?id=450000661 מידע על גזפרום בנק] באתר בנק רוסיה

קטגוריה:גופים רוסים שהוטלו עליהם סנקציות של מחלקת האוצר של ארצות הברית
בנק
קטגוריה:רוסיה: בנקים
פריבילג' סטייל

פריבילג' סטייל (באנגלית: Privilege Style) היא חברת שכר ספרדית שהנהלתה בפלמה דה מיורקה ובסיס הפעולה שלה נמצא בנמל התעופה מדריד בראחס.

== פעילות ==
החברה מפעילה טיסות צ'ארטר מטעם חברות תעופה אחרות, מפעילי תיירות, קבוצות ספורט וללקחות VIP.

לפי חברת התעופה, לקוחות ה- VIP כוללים מספר חברות ספרדיות וגם קבוצות וגם קבוצות הליגה העליונה בכדורגל של ספרד. ביוני 2014 ובקיץ 2015, החברה הפעילה טיסות מהלסינקי לניו- יורק עבור חברת התעופה פינאייר בזמן שאחד ממטוסיה היה מושבת עקב תקלה טכנית. בקיץ 2015 השיכרה החברה את מטוס הבואינג 767-300ER שלה לאל על.

בקיץ 2016 כל צי המטוסים של החברה הושכר לטובת פעילות עבור חברת אל על.

ממאי 2017 משכירה החברה את מטוס הבואינג 757-200 שלה לאל על.

== צי המטוסים ==
בואינג 777-200ER של החברה]]

{| border="1" cellpadding="3" class="toccolours" style="border-collapse:collapse"
|+ צי המטוסים של החברה נכון לפברואר 2017
!מטוסים
!בשירות
!בהזמנה
!הערות
|-
|בואינג 757-200
| align="center" |2
| align="center" |&#x2014;
|
|-
|בואינג 767-300ER
| align="center" |1
| align="center" |&#x2014;
| align="center" |לשעבר של חברת לוט
|-
|בואינג 777-200ER
| align="center" |1
| align="center" |&#x2014;
| align="center" |לשעבר של חברת אסיאנה
|-
|Embraer ERJ 145
| align="center" |1
| align="center" |&#x2014;
| align="center" |<br>
|-
!סה"כ
! align="center" |5
! align="center" |&#x2014;
|
|}

==קישורים חיצוניים==

* 

==הערות שוליים==

קטגוריה:חברות תעופה ספרדיות
ואמוס אייר

איירבוס A330-200 של החברה]]
ואמוס אייר (באנגלית: Wamos Air) היא חברת תעופה ספרדית שבסיסה במדריד. החברה מפעילה טיסות סדירות למספר קטן של יעדים תחת שמה ועוסקת בעיקר בהפעלת טיסות שכר ליעדי פנאי ונופש והשכרת מטוסים על צוותם (החכרה רטובה) לחברות תעופה אחרות.

בקיץ 2017 שכרה חברת אל על מטוס מדגם בואינג 747-400 של החברה להפעלת חלק מטיסותיה בקווים מתל אביב לבנגקוק וברצלונה.

==צי המטוסים==
צי המטוסים של החברה נכון לדצמבר 2018:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#730099;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="3" class="unsortable" | נוסעים
! rowspan="2" style="width:200px;" | הערות
|- style="color:white;background:#730099;"
! style="width:40px;" | <abbr title="מחלקת עסקים">C</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|איירבוס A330-200
|5
|—
|51
|323
|374
|
|-
|בואינג 747-400
|5
|—
|26
|451
|477
|
|-
!סה"כ
!10
!—
|colspan=4|
|}

==קישורים חיצוניים==

* 

==הערות שוליים==

קטגוריה:חברות תעופה ספרדיות
Syskey

מפתח מערכת (אנגלית: Syskey או System Key) הוא כלי אשר מצפין את הגיבוב של הסיסמה במסד הנתונים מנהל חשבונות האבטחה (SAM) במערכת הפעלה Windows.

הכלי פותח על ידי מיקרוסופט בניסיון לשפר את אבטחת קובץ ה-SAM כנגד התקפות ופיצוח המידע שנמצא בו, כאשר אפשרות זו פעילה ערכי ה-Hash של כל החשבונות המקומיים המאוחסנים ב-SAM מוצפנים באמצעות מפתח הצפנה RC4-128.

ניתן להגדיר את Syskey כאמצעי התחברות אל המערכת ולדרוש מהמשתמש בה להזין מפתח כניסה בזמן האתחול או לטעון אותו מאמצעי לאחסון נתונים.

==שימוש זדוני==
התקפות Syskey התגלו לאחר מספר מקרים בהם תוקף התקשר אל קורבנותיו, הציג עצמו כסוכן מיקרוסופט ובעזרת כישורי הנדסה חברתית שכנע את אותם לספק לו גישה מרוחקת אל מחשבם:
 "היי אליס! שמי בוב ואני סוכן מהמחלקה הטכנית של חברת מיקרוסופט.
 ברצוני להציע לך מספר תיקונים נחוצים העשויים לשפר משמעותית את חויית המשתמש שלך במערכת ההפעלה, ללא עלות!"
לאחר שהקורבן איפשר לתוקף התחברות מרוחקת אל מחשבו, הפעיל התוקף את Syskey כדי לנעול את המשתמש מחוץ למערכת ודרש כופר כדי לשחרר את הנעילה.

==ראו גם==
* BitLocker
* מנהל חשבונות האבטחה
* רשימת בקרת גישה
* RC4

==קישורים חיצוניים==
* [https://support.microsoft.com מרכז העזרה והתמיכה של מיקרוסופט] 
* [https://support.microsoft.com/he-il/help/310105/how-to-use-the-syskey-utility-to-secure-the-windows-security-accounts-manager-database כיצד להשתמש בכלי השירות SysKey כדי לאבטח את מסד הנתונים של מנהל חשבונות האבטחה של Windows], באתר מיקרוסופט 
* [http://www.technig.com/enable-syskey-to-protect-windows כיצד להפעיל את Syskey ולהגן על מערכת ההפעלה מפני פריצת סיסמאות מקומיות], באתר Technig 

קטגוריה:יישומי מחשב
Perro Fiel

Perro Fiel (באנגלית: Faithful Dog, ובעברית: כלב נאמן) הוא סינגל של הזמרת הקולומביאנית שאקירה, בשיתוף הזמר הפאורטו ריקאני ניקי ג'אם, מתוך אלבומה האחד עשר, El Dorado. שיתוף פעולה זה הוא שיתוף הפעולה הראשון בין השניים. השיר יצא לאור ב-15 בספטמבר 2017, כסינגל השלישי והאחרון מתוך האלבום.

לפני כן כבר במאי באותה שנה, העלתה שאקירה תמונה המכילה את השיר לערוץ היוטיוב שלה.

במצעדים זכה השיר להצלחה רבה, ועוד לפני שיצא כסינגל רשמי מן האלבום הצליח השיר להגיע למקום השלישי במצעד הספרדי.

== השיר ==
מיד לאחר הוצאת האלבום, אתרים רבים כתבו ביקורות ארוכות על האלבום ובנוסף גם על השיר. הביקורות היו טובות לגבי שניהם כאשר שיבחו רבות את שיתוף הפעולה של שאקירה עם ג'אם.

בערב השקתו של אלבומה האחד עשר El Dorado, עלתה לבמה שאקירה ושרה את השיר ביחד עם ג'אם. מאוחר יותר היא צייצה שהיא התרגשה מאוד מההופעה ומהשקתו של האלבום והודתה לכולם. השיר הוא השיר השישי מן האלבום.

== וידאו קליפ ==
הווידאו קליפ הרשמי שיצא לסינגל הועלה לערוץ ה-Vevo של הזמרת ב-15 בספטמבר 2017. תחילה, חסמה הזמרת את הסרטון ביוטיוב, והפכה אותו לסרטון לא רשום, דבר אשר פגע לה במונה הצפיות. לאחר מכן בצהריי אותו יום, היא העלתה אותו בצורה רשמית כך שהוא היה חשוף לכל הקהלים. בקליפ מופיע הזמר הלטיני ניקי ג'אם.

בתחילת הקליפ ניתן לראות את שאקירה כשגופה צבוע בצבע זהב, עם שמלה אדומה ואותה אוחזת בשלושה כלבים. לאחר מכן מגיח ג'אם ובעצם מתחיל לשיר את השיר. לאורך כל הקליפ ניתן לראות את השניים רוכבים על אופנועים, אנשים שמנגנים בכינורות וכולי.

בפרק זמן של 24 שעות, מונה הצפיות של הווידאו קליפ עמד על למעלה מ-5 מיליון צפיות, ונכון למרץ 2020, מונה הצפיות של הקליפ עומד על כ-765 מיליון צפיות, ובכך הפך לקליפ השמיני של שאקירה שעשה זאת.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)
|זהב
|25,000
|-
!ברזיל (Pro-Música Brasil)
|פלטינה
|40,000
|-
!מקסיקו (AMPROFON)
|יהלום + זהב
|330,000
|-
!ספרד (PROMUSICAE)
|פלטינה 3×
|120,000
|-
!פרו (IFPI Peru)
|זהב
|3,000
|-
!צ'ילה (IFPI Chile)
|פלטינה
|15,000
|-
!קולומביה (ASINCOL)
|זהב
|10,000
|-
!שווייץ (IFPI Switzerland)
|זהב
|10,000
|-
! colspan="3" |סיכום
|-
!בכל העולם
|
|1,370,000
|-
| colspan="3" | <small>מכירות + הזרמת מדיה בלבד</small>
|}

== קישורים חיצוניים ==

==הערות שוליים==

קטגוריה:שירי שאקירה
קטגוריה:שירי ניקי ג'אם
קטגוריה:שירים בספרדית
קטגוריה:שירים שנכתבו על ידי ניקי ג'אם
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירי רגאטון
קטגוריה:שירי פופ לטיניים
קטגוריה:שירי יהלום במקסיקו
When a Woman

When a Woman (בעברית: כשאישה) הוא שיר שהוקלט על ידי הזמרת הקולומביאנית שאקירה, מתוך אלבום האולפן האחד עשר שלה, El Dorado.

כשהוציאה שאקירה את האלבום ב-26 במאי 2017, היא העלתה גרסת אודיו ליוטיוב. הווידאו זכה להצלחה רבה ונכון ליולי 2024, יש כ-5.3 מיליון צפיות. בספוטיפיי צבר השיר למעלה מ-14.5 מיליון השמעות.

== רקע וכתיבה ==
השיר נכתב על ידי שאקירה, קורטיס מקנזי, ג'ון מילס, ג'וליה מייקלס, מגנוס הויברג וג'סטין טרנטר, והוא הופק על ידי שאקירה, קשמיר קאט ומקנזי וצ'ירינו.

השיר נכתב כולו בשפה האנגלית והוא בין השירים הבודדים מתוך כל שלושה עשר השירים שבאלבום שכתובים בשפה זו, כששני השירים האחרים שכתובים בשפה זו הם "Coconut Tree" ו-"What We Said" (הגרסה האנגלית לשיר הצרפתי מהאלבום הנקרא "Comme moi", בשיתוף הזמר הצרפתי בלאק אם כשבגרסה זאת התארחה הלהקה האמריקאית !Magic). השיר הוא השיר ה-4 מהאלבום.

== ביקורות ==
אתר המוזיקה Idolator דירג את השיר במקום ה-10 ברשימת "50 שירי הפופ הטובים ביותר של שנת 2017", למרות שלא יצא כסינגל. בנוסף לכך, הם אמרו כי הוא מזכיר את "Chasing Shadows", שנכלל ב-Shakira, וגם את השיר "Men In This Town", שנכלל ב-She Wolf.

== קישורים חיצוניים ==

== הערות שוליים ==

קטגוריה:שירי שאקירה
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
רומן זוזוליה

רומן ויאצ'סלבוביץ' זוזוליה (באוקראינית: Роман В'ячеславович Зозуля); נולד ב-17 בנובמבר 1989 בקייב) הוא כדורגלן אוקראיני ששיחק בעמדת החלוץ.

== קריירה ==
זוזוליה החל את קריירת הכדורגל שלו במועדון הכדורגל דינמו קייב. הוא גדל במחלקת הנוער שלה וב-2006 קודם לקבוצה הבוגרת. זוזוליה שיחק תחילה במסגרת קבוצת המילואים של דינמו, ולהרכב הקבוע של הקבוצה שובץ רק בעונת 2008/2009.
בשנת 2011 עבר לקבוצת דניפרו. בשנת 2016 עזב את דניפרו וחתם על חוזה לשלוש שנים בקבוצה הספרדית ריאל בטיס. בפברואר 2017 הושאל על ידי ריאל לקבוצת ראיו ואיקאנו.

==נבחרת==
זוזוליה שיחק בכל שכבות הגיל של הנבחרות הלאומיות של אוקראינה. בנובמבר 2004 שיחק את משחקו הראשון בשורות נבחרת הנערים של אוקראינה, סה"כ שיחק בנבחרת הנערים 35 משחקים והבקיע 9 שערים. ב-2006 זומן לנבחרת הנוער של אוקראינה. זוזוליה שיחק בנבחרת הנוער במשך שנתיים.

מנבחרת הנוער המשיך לנבחרת הצעירה. הוא שיחק 23 משחקים, הבקיע 2 שערים. בשנת 2011 היה בסגל הנבחרת באליפות אירופה לנבחרות צעירות. הוא השתתף בכל 3 משחקי הנבחרת בטורניר.

בנבחרת הלאומית של אוקראינה משחק זוזוליה מאז אוקטובר 2010. משחקו הראשון במדי הנבחרת היה משחק ידידות מול - במהלך המשחק הוא הבקיע את שערו הראשון בנבחרת. זוזוליה היה בסגל נבחרת אוקראינה ליורו 2016. הוא השתתף בכל שלושת משחקי הנבחרת בתחרות.

במאי 2017 הודיע על פרישה מהנבחרת.

==תארים==
* אליפות אוקראינה : 2008/2009

==קישורים חיצוניים==

קטגוריה:כדורגלנים אוקראינים
קטגוריה:חלוצי כדורגל אוקראינים
קטגוריה:קייב: כדורגלנים
קטגוריה:כדורגלני דינמו קייב
קטגוריה:כדורגלני נבחרת אוקראינה
קטגוריה:כדורגלני דניפרו
קטגוריה:כדורגלני ריאל בטיס
קטגוריה:כדורגלני ראיו ואיקאנו
קטגוריה:כדורגלני אלבסטה
קטגוריה:כדורגלני יורו 2016
קטגוריה:אוקראינים שנולדו ב-1989
יצחק גנירם

יצחק (אקל'ה) גנירם (23 באפריל 1945 – 28 באפריל 2016) היה חבר המחתרת היהודית, ממחדשי היישוב היהודי בחברון, ממקימי בית ספר שדה כפר עציון ומראשוני ההתיישבות ברמת הגולן.

==ביוגרפיה==
למד בישיבת מרכז הרב. נמנה עם ראשוני המתנחלים בחברון, ובהמשך נמנה עם ראשוני המתיישבים ברמת מגשימים.

כחבר המחתרת היהודית לקח חלק בתכנון ההתנקשות בראשי הערים הפלסטינים, והשתתף בחוליה שהצמידה מטען חבלה. לקח חלק בפיגוע במכללה האסלאמית בחברון, ובתכנון וביצוע פיגועים נוספים.

באפריל 1984 נעצר יחד עם יתר חברי המחתרת היהודית. הוא הועמד לדין, הורשע בהריגה ובשלל עברות נוספות, ונידון לשבע שנות מאסר בפועל ועוד שלוש שנות מאסר על תנאי.. הוא שוחרר מהכלא באפריל 1988, לאחר שקיבל חנינה מנשיא המדינה, חיים הרצוג.

בשנותיו הרבות ברמת מגשימים עסק בחקלאות ובלימוד תורה. בשנותיו האחרונות התגורר בעיר העתיקה בירושלים.
נפטר בכ' בניסן ה'תשע"ו והובא לקבורה בהר המנוחות בירושלים.

בנו, הרב מרדכי גנירם, כיהן כראש ישיבת חומש וראש ישיבת הר שלום.

==קישורים חיצוניים==
* 
* 
* 

==הערות שוליים==

קטגוריה:חברי המחתרת היהודית
קטגוריה:מורשעים בהריגה בישראל
קטגוריה:ישראלים שקיבלו חנינה
קטגוריה:בוגרי ישיבת מרכז הרב
קטגוריה:מייסדי התנחלויות
קטגוריה:רמת מגשימים: אישים
קטגוריה:יהודים הקבורים בהר המנוחות
קטגוריה:ישראלים שנולדו ב-1945
קטגוריה:ישראלים שנפטרו ב-2016
ננט ברגן

ננט דיאז ברגן (באנגלית: Nanette Diaz Barragán; נולדה ב-15 בספטמבר 1976) היא פוליטיקאית אמריקאית חברת המפלגה הדמוקרטית המכהנת כנציגת המחוז ה-44 של קליפורניה בבית הנבחרים של ארצות הברית.

==ביוגרפיה==
ברגן נולדה בהרבור סיטי שבקליפורניה. היא הצעירה מבין 11 ילדים להורים שהיגרו לארצות הברית ממקסיקו. אמה הייתה פועלת בבית חרושת ואביה מתקן טלוויזיות. ב-1998, בתקופת נשיאותו של ביל קלינטון עבדה בבית הלבן במשרד הקישור לקהילות המיעוטים, לאחר מכן עבדה בארגון ה-NAACP.

בשנת 2000 סיימה תואר ראשון באוניברסיטת קליפורניה בלוס אנג'לס ובשנת 2005 סיימה תואר JD במשפטים מאוניברסיטת דרום קליפורניה. היא שימשה עוזרת לשופט בית המשפט העליון של קליפורניה והתמחתה במשרד התובע הכללי של מרכז קליפורניה. לאחר הלימודים עבדה במשרד עורכי הדין Latham & Watkins ובמשרד AlvaradoSmith APC. במהלך הבחירות לנשיאות ארצות הברית 2012 התנדבה במטה הבחירות של ברק אובמה כחלק מצוות הסיוע המשפטי.

בשנים 2013–2015 כיהנה כחברת מועצה בעיר הרמוסה ביץ' בקליפורניה, ופעלה בהצלחה למניעת קידוחי נפט באזור העיר ומפרץ סנטה מוניקה.

בנובמבר 2016 נבחרה לנציגת המחוז ה-44 של קליפורניה בבית הנבחרים של ארצות הברית והושבעה לתפקידה בינואר 2017. בנובמבר 2018 נבחרה לתקופת כהונה נוספת. היא מכהנת בוועדת ביטחון הפנים ובוועדת המשאבים הטבעיים.

==קישורים חיצוניים==

* 

* [https://barragan.house.gov/ ננט ברגן] באתר בית הנבחרים
* [http://barraganforcongress.com/about/ ביוגרפיה] באתר הבחירות של ננט ברגן
* 

קטגוריה:חברות בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מקליפורניה
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:בוגרות אוניברסיטת דרום קליפורניה
קטגוריה:בוגרי בית הספר למשפטים באוניברסיטת דרום קליפורניה
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
תמנון הווריד

תְּמָנוּן הווריד (או: תמנון הקוקוס; שם מדעי: Amphioctopus marginatus) הוא מין של תמנון ממשפחת התמנוניים המצוי בימים טרופיים רדודים במזרח האוקיינוס השקט, בעיקר סביב החופים של אינדונזיה ושל אוסטרליה. תמנון זה ידוע בעיקר במנהגו להסתתר בתוך קליפות של פרי הקוקוס.
== מאפיינים ==
אורכו 8 סנטימטרים בממוצע ואורך הזרועות שלו הוא 15 סנטימטרים. תמנון הווריד יודע להחליף צבעים במהירות, אך בדרך כלל צבעו אפור בהיר, כצבע קרקעית הים. על גופו ישנם סיעופים דמויי-ורידים, ומכאן שמו. התמנון מסתתר באזורים רדודים ומחפש קונכיות כדי להסתתר בתוכן מטורפים, בהן הוא יוצר לעצמו בית. שמו השני, תמנון הקוקוס, קיבל את שמו מכיוון שנצפה משתמש גם בקליפות קוקוס כדי לבנות לעצמו מחסה.

התמנון מסתתר בקליפה או בקונכייה ומחפש טרף קטן כמו סרטנים וחסילונים, אותם הוא תופס עם 8 זרועותיו המלופפות. התמנון מציג התנהגות יוצאת דופן נוספת - הליכה על שתיים מרגליו על אדמת הים.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:תמנוניים
קטגוריה:בעלי חיים משתמשי כלים
קטגוריה:בעלי חיים באוקיינוס השקט
קטגוריה:בעלי חיים שתוארו ב-1964
גזפרום אקספורט

גזפרום אקספורט (ברוסית: Газпром Экспорт היא חברה בת המהווה לחטיבת ייצוא הגז של תאגיד גזפרום.
==היסטוריה==
החברה נחשבת ליצואנית הגז הטבעי הגדולה בעולם ולאחת מהחברות הגדולות ברוסיה, בשנת 2013 החברה ייצאה 161.5 מיליארד מ"ר של גז טבעי ובאותה שנה רכשה 28.61 מיליארד מ"ר גז מטורקמניסטן, אוזבקיסטן, קזחסטן ואזרבייג'ן. החברה מייצאת גז טבעי ליותר מ-20 מדינות. 

החברה הוקמה ב-23 באפריל 1973 בשם סויוז גזאקספורט (Союзгазэкспорт) והייתה לחברת ייצוא הגז הלאומית של ברית המועצות ופעלה בצמוד למשרד הממשלתי לענייני תעשיית הגז. 

בשנת 1991 החברה הייתה לחלק מתאגיד גזפרום ונקראה בשם גזאקספורט (Газэкспорт). בשנת 1993 הפכה לחברה בת של גזפרום ולחטיבת הייצוא שלה. בשנת 1997 הפכה לחברת מניות פתוחה הנסחרת בבורסה לניירות ערך של מוסקבה. 

בשנת 2006 שונה שם החברה והיא הפכה לחברת גזפרום אקספורט. 

בנובמבר 2013 הועברו משרדי החברה ממוסקבה לעיר סנקט פטרבורג.

==קישורים חיצוניים==

* 

קטגוריה:גזפרום
תמנוניים

תְּמָנוּנִיִּים או תְּמָנרגליים (שם מדעי: Octopodidae) היא משפחה של רכיכות ימיות מסדרת התמנונאים.
== מאפיינים ==
זוהי משפחה גדולה בה הגדולים שבתמנונאים, לגדול מביניהם - תמנון פסיפי ענק (Enteroctopus dofleini) אורך זרועות של עד ומשקלו . התמנונים יודעים להחליף את צבעיהם במהירות ואף לשנות את מרקם עורם למטרות הסוואה שעוזרת להם הן להתגונן מטורפים והן לארוב לטרף. הם בעלי מקור קרני המכיל ארס ובעלי 8 זרועות עם כפתורי יניקה הנצמדים לטרף ומובילים אותו לעבר המקור.

למטרות הגנה תמנון יכול להסתוות במהירות, לפלוט נוזל אפור שמעוור את האויב או להסתחרר במהירות סביב הטורף ולהתלפף סביבו. אם זה לא עוזר התמנון ינשוך במקורו הארסי את האויב.

תמנונים הם בין חסרי החוליות האינטליגנטים ביותר. אך ישנה מחלוקת בין המדענים כמה אינטליגנטים הם. הם שחיינים איטיים אך יודעים להסתתר בין סלעים, אלמוגים וכמה מינים יודעים אפילו להלך מחוץ למים.

בשנת 2021, קבע מחקר שבוצע בבית הספר לכלכלה של לונדון כי תמנונים, לצד סרטנים ודיונונים, הם יצורים בעלי תודעה אשר "מסוגלים להרגיש כאב, עונג, רעב, צמא, חמימות, אושר, נחמה והתרגשות". בעקבות זאת הודיעה ממשלת בריטניה על הכללת תמנונים בחוק לרווחת בעלי חיים בעלי מודעות.

==סוגים==
{|
|
* Abdopus - בו תמנון מהלך
* סוג ומין יחיד Ameloctopus litoralis
* Ameloctopus
* Amphioctopus- בו תמנון הווריד
* Aphrodoctopus
* Bathypolypus
* Bathypurpurata
* Bentheledone
* Benthoctopus
* Callistoctopus
* Cistopus
* Danoctopus
* Eledone
* Enteroctopus- בו תמנון פסיפי ענק
* Euaxoctopus
|
* סוג ומין יחיד Galeoctopus lateralis
* Graneledone
* סוג ומין יחיד Grimpella thaumastocheir
* תמנון כחול-טבעות (Hapalochlaena)
* Histoctopus
* סוג ומין יחיד Lepidoctopus joaquini
* סוג ומין יחיד Macrochlaena winckworthi
* סוג ומין יחיד Macroctopus maorum
* Macrotritopus
* Megaleledone
* Microeledonev
* Muusoctopus
* תמנון (Octopus) - בו תמנון החוף ותמנון עינוני
* Pareledone 
* Paroctopus
* Polypus
|
* Praealtus
* Pteroctopus
* Robsonella
* Sasakinella
* Sasakiopus
* Scaeurgus
* Teretoctopus
* Tetracheledone
* Thaumeledone
* סוג ומין יחיד תמנון חקיין (Thaumoctopus mimicus)
* סוג ומין יחיד Velodona togata
* סוג ומין יחיד Vosseledone charrua
* סוג ומין יחיד Vulcanoctopus hydrothermalis
* סוג ומין יחיד תמנון וונדרפוס (Wunderpus photogenicus)
|
|}

==גלריה==
<gallery mode=packed>
Wonder Octopus (Wunderpus photogenicus) (6064305083).jpg|תמנון וונדרפוס
Mimic Octopus 1.jpg
Blue-ringed octopus (Hapalochlaena maculosa), Parsley Bay, Sydney, NSW.jpeg|תמנון כחול טבעות
Red Octopus rescued.jpg
Very Deep, Ghostlike Incirrate Octopod - NOAA Office of Ocean Exploration and Research, Hohonu Moana 2016.jpg
</gallery>

==קישורים חיצוניים==

==הערות שוליים==

]

*
קטגוריה:טקסונים שתוארו בידי אלסיד ד'אורביני
קטגוריה:בעלי חיים שתוארו ב-1839
ברווז באיקל

ברווז באיקל (שם מדעי: Sibirionetta formosa) הוא מין של ברווז החי במזרח אסיה ובעיקר בסיביר. הוא מגיע עד לקמצ'טקה במזרח ומצוי גם ביפן, סין, קוריאה הצפונית, קוריאה הדרומית, טאיוואן וווייטנאם. מין זה נחשב לפי חוקרים רבים למין היחידי בסוג Sibirionetta, לאחר שהועבר מהסוג ברווז.

== מאפיינים ==
אורכו של ברווז באיקל 39-43 ס"מ ומשקלו 500 גרם. לברווז לחיים צהובות המתוחמות בפסים לבנים ומאחורי האוזן עור ירוק. הכיפה והמקור שחורים והחזה ורוד מנוקד. הנקבות לעומת הזכרים המפוארים חיוורות ובעלות נוצות חומות-אדמדמות. מזכיר במראהו את השרשיר המצוי אך צבעוני יותר.

להקת הברווזים מצויה בקיץ בין הבריכות והנהרות שבטונדרה הסיבירית או ביצות בגדות היערות ונודדת דרומה בחורף לעבר אזורים נמוכים וחמימים יותר. 

בעבר הברווזים נמצאו בסכנת הכחדה עקב ציד כבד אך כיום הם מינים מוגנים והאוכלוסייה שוב גדולה. בדיקה שבוצעה ב-2010 מצאה 1.07 מיליון פרטים.

== קישורים חיצוניים ==

==הערות שוליים==

ברווזי באיקל בדרום קוריאה

קטגוריה:טקסונים שתוארו בידי יוהאן גוטליב גאורגי
קטגוריה:ברווזים מצויים
קטגוריה:עופות יחידים בסוגם
קטגוריה:קוריאה הדרומית: עופות
קטגוריה:קוריאה הצפונית: עופות
קטגוריה:סיביר: עופות
קטגוריה:פאונת מים מתוקים ברוסיה
קטגוריה:בעלי חיים שתוארו ב-1775
חרומף זהוב

חֲרוּמַף זהוב (שם מדעי: Rhinopithecus roxellana) הוא מין של קוף ממשפחת קופים בעלי זנב המצוי בטבע רק ברפובליקה העממית של סין.

זהו קוף קטן שאורכו 48–68 סנטימטרים ומשקלו 11–12 קילוגרם. קופים אלה בעלי פרווה זהובה ובעלי פנים קטנות בעלות אזור עיניים כחול, אף קטן וסלוד ושפתיים גדולות לבנות. האוזניים קטנות וכמעט ולא נראות והעיניים שחורות. קופים אלה יכולים לקפץ לגובה רב והם בעלי פרווה עבה העוזרת להם להתמודד עם הקור. הזכרים גדולים יותר מהנקבות.

בניגוד לרוב הקופים, החרומפים אוהבים אזורים קרים שנמצאים במרכז סין, בגבהים 1,500–3,400 מטרים מעל פני הים. הם חיים באזור היערות ההרריים של סין ויכולים לעלות למעלה עד לקו העצים. הם שורדים על ידי אכילה של קליפת עצים ואכילת חזזיות. בקיץ הם ניזונים גם מעלים, פרחים ופירות. תזונתם צמחונית לגמרי.

הם עלולים להיטרף על ידי טורפים המצויים באזורי ההר של סין ובעיקר מנץ גדול, ממנו הם נשמרים בין סבכי העצים הנמוכים. טורפים נוספים הם עיט זהוב, דול מצוי, זאב, נמר וחתול זהוב אסייתי.

החרומפים מצויים בסכנת הכחדה עקב פגיעה באזור מחייתם.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1870
קטגוריה:טקסונים שתוארו בידי אלפונס מילנה-אדוארד
קטגוריה:קולובים
קטגוריה:סין: מינים אנדמיים
קטגוריה:סין: יונקים
חברת הביטוח הממלכתית הרוסית

חברת הביטוח הממלכתית הרוסית (ברוסית: Российская государственная страховая компания, בקיצור Росгосстрах, נהגה רוסגוסטראך) היא חברת ביטוח רוסית. עם יותר מ-25 מיליון לקוחות פרטיים ועסקיים, החברה נחשבת לחברת הביטוח הגדולה ביותר ברוסיה. 

החברה הייתה במשך שנים המממנת הראשית של ליגת העל הרוסית בכדורגל.

==קישורים חיצוניים==
 
*
 

 
קטגוריה:חברות ביטוח
קטגוריה:חברות ממשלתיות ברוסיה
סניף הדואר התת-מימי בריסור

[[סמלילו של סניף הדואר התת-מימי, רייסור]]
סניף הדואר התת-מימי בריסור (נורווגית: Risør Undervannspostkontor) הוא סניף דואר שנבנה על ידי שימוש בפעמון צלילה, שהוקם כאתר תיירות, וממוקם על קרקעית הים בריסור, עיירה קטנה בחוף הנורווגי הדרומי. הסניף מורשה על ידי מערכת הדואר הנורווגית כסניף דואר מהימן, הרשאי לאסוף ולטפל במכתבים. הוא סניף הדואר התת-מימי היבש היחיד בעולם; סניפי דואר תת-מימיים אחרים פועלים בסביבה רטובה. הסניף פעיל במהלך חודשי הקיץ, היות שתקופה זו עולה בקנה אחד עם עונת התיירות, כמו גם עם מזג-האוויר החם יותר.

== היסטוריה ==
משרד הדואר במהלך ההשקה.
ביוזמת מועדון הצלילה המקומי, סניף הדואר התת-מימי הוקם ב-4 ביוני 2004. הוא מוקם בעומק של 4 מטרים ליד מזח שתוכנן להתאים לספינות גדולות, מזח אשר גם משמש משכן לאקווריום המקומי.

מספר המכתבים פחת אחרי מספר שנים. כיון שהעבודה (והעלות) הכרוכה בתפעול משרד הדואר החלה לתת את אותותיה, הוחלט על סגירת המשרד, והעונה של שנת 2011 הייתה אמורה להיות האחרונה בשירות. עם זאת, מועצת התיירות העירונית ועסקים מקומיים הציעו את תמיכתם, ושכנעו את הצוללנים להמשיך את המסורת.

מפתיחתו ב-2004 עד 2011, מנהל סניף הדואר התת-מימי היה האקון סנדוויק; מ-2012 והלאה טור ביורן הפך לאחראי. שניהם חברים במועדון הצלילה המקומי. חברים נוספים תרמו גם כן מעת לעת.

== מבנה ==
סניף הדואר הוא מעיין פעמון צלילה שנבנה מפיברגלס, ומלא באוויר, כך שהדואר נשאר יבש. המבנה מעוגן לתחתית על ידי משקולת של חמישה טון.

== פעילות ==
מבקרים יכולים לשלוח את הדואר שלהם בתיבת דואר שעל המזח המרוקנת פעמיים עד שלוש בשבוע.
 הדוור לוקח את הדואר לסניף הדואר באמצעות שקית אטומה למים. בפנים, הדואר מבויל לפני שהוא חזר לפני השטח, אז הוא מוכנס לתפוצה הרגילה של הדואר.

== דואר שנשלח ==
מנהל הדואר, האקון סנדביק מבייל גלויות.
הרישומים נשמרים על ידי מנהל הדואר, המפרט את מספר הגלויות והמכתבים שנשלחו דרך סניף הדואר התת-מימי. בנוסף ל-266 "בקבוקים" (אותם ניתן לרכוש באקווריום), ההקפים הם כדלהלן:
* 2004: 5,010
* 2005: 1,388
* 2006: 802
* 2007: 954
* 2008: 647
* 2009: 362
* 2010: 530
* 2011: 320
* 2012: 370

== תמונות ==
<gallery>
File:20040529 Risor UVP Ferdig.jpg|סניף הדואר במקומו על המזח.
File:20040809 UVP H undervann 3.jpg|משרד הדואר מתחת למים.
File:20040809 UVP Haakon undervann 2.jpg|מנהל הדואר האקון סנדוויק מתחת למים.
File:20060603 UVP Sturle Tore venter.jpg|צוללנים בהיכון לשיגור.
</gallery>

== קישורים חיצוניים ==

* [http://www.risorundervannsklubb.no/node/268 המועדון התת-מימי רייסור - משרד הדואר]
* [http://www.risorundervannsklubb.no/bilder/index.php?cat=2 המועדון התת-מימי רייסור - גלריית תמונות]

==הערות שוליים==

קטגוריה:נורווגיה: תיירות
קטגוריה:דואר
Maltego

גרף שנוצר בכלי Maltego - CaseFile
מלטגו (אנגלית: Maltego) הוא כלי המשמש למודיעין ולזיהוי פלילי. הכלי נכתב בשפת Java ופותח על ידי חברת Paterva.

ל-Maltego ספריה של טרנספורמציות לגילוי נתונים ממקורות גלויים, ויזואליזציה של מידע בתבנית גרף המתאימה לניתוח קישורים וכריית נתונים.

המיקוד הבסיסי של הכלי הוא ניתוח היחסים בין העולם האמיתי: אנשים, קבוצות, אתרי אינטרנט, רשתות, תשתיות אינטרנט ושיתופי פעולה עם שירותים מקוונים כגון פייסבוק וטוויטר.

התוכנה כלולה בקאלי של לינוקס.

==גרסאות==
ל-Maltego זה מספר גרסאות:
* Maltego XL - גרסה זו מתאימה לאנשים שעובדים עם מסות גדולות של מידע.

* Maltego Classic - הגרסה המסחרית הרגילה של Maltego. כוללת גישה אל מאגרי מודיעין ומאפשרת שימוש בכלים לאיסוף מידע ומחקר.

* Maltego CE - המהדורה הקהילתית של Maltego. זמינה ללא תשלום לאחר רישום.

* CaseFile - כלי זה מאפשר אנליסטים לבחון קישורים בין נתונים.

==ראו גם==
* ניתוח מידע
* סורק פגיעות
* רחרחן
* חקירת פשעי מחשב

==קישורים חיצוניים==
* 
* [https://www.paterva.com האתר הרשמי של חברת Paterva ]
* [https://www.paterva.com/web7/community/community.php הרשמה באתר Panterva והורדת Maltego CE ]

קטגוריה:מידע
קטגוריה:לוחמה קיברנטית
וילהלמינה קרולינה, נסיכת דנמרק

וילהלמינה קרולינה, נסיכת דנמרק (דנית: Louise af Danmark; 10 ביולי 1747 – 14 בינואר 1820), הייתה בתו של פרדריק החמישי, מלך דנמרק ואשתו של וילהלם הראשון, הנסיך הבוחר מהסן.

==ביוגרפיה==
וילהלמינה קרולינה נולדה ב-10 ביולי 1747 בארמון כריסטיאנסבורג שבקופנהגן, לפרדריק החמישי, מלך דנמרק וללואיז, נסיכת בריטניה, בתם של ג'ורג' השני, מלך בריטניה וקרולינה, מרקיזת ברנדנבורג-אנסבך.

ב-1 בספטמבר 1764 התחתנה וילהלמינה קרולינה עם בן דודה וילהלם, רוזן הנאו, אחד השליטים העשירים ביותר של התקופה. בתחילה היו נישואי השניים מאושרים מאוד, אולם בהמשך החל וילהלם לבגוד בה בקביעות. בשנת 1785 מת חמיה פרידריך השני, רוזן הסן-קאסל, ובעלה עלה לשלטון במקומו כוילהלם התשיעי, רוזן הסן-קאסל. בשנת 1803 קיבל בעלה את התואר וילהלם הראשון, הנסיך הבוחר מהסן, תואר שנשמר בידי וילהלם אף לאחר פירוק האימפריה הרומית הקדושה.

בשנת 1806 נכבשה הנסיכות על ידי נפוליאון, ובני המשפחה ברחו אל גיסה קרל, נסיך הסן-קאסל בשלזוויג, ולאחר מכן עברה וילהלמינה קרולינה להתגורר אצל בתה קרולינה אמליה, נסיכת הסן-קאסל בגותה. בשנת 1813 חזרו בני המשפחה לקאסל, וב-14 בינואר 1820 מתה וילהלמינה קרולינה בביתה.

==משפחתה==
ב-1 בספטמבר 1764 התחתנה וילהלמינה קרולינה עם וילהלם הראשון, הנסיך הבוחר מהסן, ממנו נולדו לה 4 ילדים:
* מריה פרדריקה מהסן-קאסל (1768–1839), התחתנה עם אלכסיוס פרידריך כריסטיאן, דוכס אנהלט-ברנבורג
* קרולינה אמליה מהסן-קאסל (1771–1848), התחתנה עם אוגוסט, דוכס סקסוניה-גותה-אלטנבורג
* פרידריך (1772–1784)
* וילהלם השני, הנסיך הבוחר מהסן (1777–1847)

== אילן יוחסין ==

==קישורים חיצוניים==

* 

קטגוריה:נסיכות דניות
קטגוריה:ילידות 1747
קטגוריה:נפטרות ב-1820
בריקון

בריקון (שם מדעי: Brycon) הוא סוג של דגים טרופיים ממשפחת החריתיים שבסדרת החריתאים.

מיני דג זה נפוצים בנהר האמזונאס וכן בביצת הפנטנל. כמה מינים חיים גם באמריקה המרכזית ובמקסיקו והם מזכירים במראם דגי טרוטה אף שאינם קרובים להם. הם מכונים לעיתים "טרוטות דרום-אמריקאיות".

רבים ממינים אלה חיים בלהקות גדולות השוחות ביערות הגשם הלחים תחת עצי פרי. כשפירות בשלים נופלים למים הלהקות מתנפלות עליהם במהירות, ובכמה אזורים מנצלים דייגים התנהגות זו. אלו דגי מאכל פופולריים בכמה ממדינות אמריקה הדרומית.

==מינים==
{|
|
* Brycon alburnus
* Brycon amazonicus
* Brycon argenteus
* Brycon atrocaudatus
* Brycon behreae
* Brycon bicolor
* Brycon cephalus
* Brycon chagrensis
* Brycon coquenani
* Brycon costaricensis
* Brycon coxeyi
* Brycon dentex
* Brycon devillei
* Brycon dulcis
* Brycon falcatus
* Brycon ferox
|
* Brycon fowleri
* Brycon gouldingi
* Brycon guatemalensis
* Brycon henni
* בריקון הילארי (Brycon hilarii)
* Brycon howesi
* Brycon insignis
* Brycon labiatus
* Brycon medemi
* Brycon meeki
* Brycon melanopterus
* Brycon moorei
* Brycon nattereri
* Brycon obscurus
* Brycon oligolepis
|
* Brycon opalinus
* Brycon orbignyanus
* Brycon orthotaenia
* Brycon pesu
* Brycon petrosus
* Brycon polylepis
* Brycon posadae
* Brycon rubricauda
* Brycon sinuensis
* Brycon stolzmanni
* Brycon striatulus
* Brycon unicolor
* Brycon vermelha
* Brycon vonoi
* Brycon whitei
|
|}

==קישורים חיצוניים ==

קטגוריה:בעלי חיים שתוארו ב-1844
קטגוריה:טקסונים שתוארו בידי יוהנס פטר מילר
קטגוריה:חריתיים
קרקרה שחורה

קרקרה שחורה (שם מדעי: Daptrius ater) הוא מין של עוף יחיד בסוגו ממשפחת הבזיים. הקרקרה דומה מאוד למין קרקרה אדומת גרון.

אורך הקרקרה 43–48 ס"מ ומשקלה 350–440 גרם אצל הנקבות ו-330 גרם בזכרים. קרקרה זו בעלת פנים צהובות וגוף וכנפיים שחורים. הרגליים צהובות.

היא מצויה ביערות הגשם הלחים של אמריקה הדרומית בבוליביה, ברזיל, קולומביה, אקוודור, גינאה הצרפתית, גיאנה, פרו, סורינאם וונצואלה.

הקרקרה ניזונה מחיות קטנות שהיא צדה ביער וגם מנבלות.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:קרקרים
קטגוריה:עופות יחידים בסוגם
קטגוריה:ברזיל: עופות
קרקרה צהובה

קרקרה צהובה (שם מדעי: Milvago) הוא סוג של עוף ממשפחת הבזיים מתת-משפחת הקרקרים. 

עופות אלו מצויים ברחבי אמריקה המרכזית ואמריקה הדרומית מקוסטה ריקה ועד לצפון ארגנטינה. הם חיים בעיקר באזור הטרופי והם בעלי פנים צהובות ומקורים מעוקלים. הקרקרות הם קרובים רחוקים של הבזים ואורכם 35-40 ס"מ. הם חיים בלהקות קטנות וניזונים מיונקים קטנים, זוחלים, דו-חיים ומנבלות. 

קרקרות אלה מצויות לעיתים על גבם של יונקים גדולים כמו פרות או קפיבארות עליהם הם מתצפתים על הסביבה.

===מינים===
*קרקרה צהובת פנים (Milvago chimachima)
*קרקרת צ'ימנגו (Milvago chimango)

==קישורים חיצוניים==

קטגוריה:בעלי חיים שתוארו ב-1824
קטגוריה:טקסונים שתוארו בידי יוהאן בפטיסט פון ספיקס
קטגוריה:קרקרים
קרקרה הררית

קרקרה הררית (שם מדעי: Phalcoboenus) הוא סוג של עופות ממשפחת הבזיים מקבוצת הקרקרים. בסוג ארבעה מינים.
== מאפיינים==
הקרקרות חיות באקלים ממוזג באזור הרי האנדים, בפטגוניה ובאיי פוקלנד ומותאמות לחיים באזורים קשים. הם מכוסות בנוצות כהות עם מקור בולט צהוב או אדום ועם טפרים נוקשים ברגליהם.

אלו עופות החיים בלהקות ונטפלים לעופות אחרים. הם ניזונים מנבלות אך יטרפו כל חיה קטנה ולא מושגחת שתיפול לידיהם. כמה קרקרות חיות במושבות של עופות ים וטורפות אפרוחים רבים ביחד.

==מינים==
*Phalcoboenus carunculatus
*Phalcoboenus megalopterus
*Phalcoboenus albogularis
*קרקרה מפוספסת (Phalcoboenus australis)

==קישורים חיצוניים==

קטגוריה:בעלי חיים שתוארו ב-1834
קטגוריה:טקסונים שתוארו בידי אלסיד ד'אורביני
קטגוריה:קרקרים
טלג'ו (גבינה)

טלג'ו (באיטלקית: Taleggio) היא גבינה איטלקית חצי-רכה, הקרויה על שם ואל טלג'ו. לגבינה קרום דק וארומה חזקה, אבל טעמה עדין יחסית, עם ריח פירותי חריף יוצא דופן.

== היסטוריה ==
טלג'ו וגבינות דומות הופיעו כבר בסביבות התקופה הרומית; קיקרו, קאטו הזקן, ופליניוס הזקן מזכירים אותה בכתביהם. הגבינה יוצרה באופן בלעדי בוואל טלג'ו עד סוף המאה ה-19, אז עבר חלק מהייצור למישור לומברדיה בדרום.

== ייצור ==

הייצור מתרחש כל סתיו וחורף. ראשית, חלב עגלים מוחמץ מובא למעבדה. עורכים את הגבינה על מדפי עץ בתאים, לפעמים במערות בהתאם למסורת, והיא מבשילה בתוך שישה עד עשרה שבועות. היא נשטפת פעם בשבוע עם ספוג מי ים כדי למנוע צמיחת עובש וכדי ליצור קרום כתום או ורוד.

כיום, הגבינה מיוצרת גם מחלב מפוסטר וגם מחלב גולמי במפעלים. גבינות מתוצרת מפעל הן בהירות יותר, ועדינות בטעמן.

== שימוש ==
את הגבינה מוסיפים כשהיא מגוררת לסלטים כגון צנוניות או בן-חרדל מצוי (רוקט, ארוגולה), עם תבלינים ועגבניות על ברוסקטה. היא נמסה היטב, ויכולה לשמש בריזוטו או על פולנטה.

== מידע תזונתי ==
{| class="wikitable" style="margin-bottom: 34px;"
|+ טלג'ו
! שומן
| colspan="2" | 48%
|-
! rowspan="10" |ערכים תזונתיים<br>
<small>(לכל 100 גרם)
| אנרגיה
| 294&#x20;קלוריות, 1,230&#x20; קילו ג'אול
|-
|חלבון
|18 גרם
|-
|שמן
|25 גרם
|-
|סידן
|460 מ"ג
|-
|זרחן
|360 מ"ג
|-
|מגנזיום
|22 מ"ג
|-
|ויטמין A
|450 מ"ג
|-
|ויטמין B<sub>2</sub>
|280 מ"ג
|-
|ויטמין B<sub>6</sub>
|131 מ"ג
|-
|ויטמין E
|4,450 מ"ג
|-
! מידות
| colspan="2"| ריבוע 18–20 ס"מ, גובה: 5-8 ס"מ
|-
! משקל
| colspan="2"| 1.8–2.2 ק"ג
|}

== קישורים חיצוניים ==

* [https://web.archive.org/web/20161011063249/http://www.taleggio.it/eu-en/default.aspx אתר איחוד גבינות הטלג'ו]

==הערות שוליים==

קטגוריה:גבינות איטלקיות
ארפאימה (סוג)

ארפאימה או אָרַפַּיְמָה (שם מדעי: Arapaima) הוא סוג של דג גדול מסדרת הגרום לשונאים המצוי באמאזונאס.

דג זה נחשב לדג הגדול ביותר במי האמזונאס וכן בסדרתו. משקלו של הגדול ביותר - ארפאימה ענק מגיע ל-200 קילוגרם ואורכו ל-3 מטרים ואף ל-4.5 מטרים. דגים מיוחדים אלה יכולים לנשום אוויר והם יכולים לחיות במים כמעט חסרי חמצן.

הם טורפים גדולים הבולעים דגים אחרים, סרטנים ויצורים נוספים אותם הם מועכים כנגד פיהם באמצעות הלשון הגרמית הגדולה. קשקשיהם גדולים ומגינים עליהם מפגיעות, אך מאיטים אותם במים.

==מינים==
* Arapaima arapaima
* Arapaima agassizii
* פיררוקו (Arapaima gigas)
* Arapaima leptosoma
* Arapaima mapae

==קישורים חיצוניים==

קטגוריה:טקסונים שתוארו בידי יוהנס פטר מילר
קטגוריה:ארפאימיים
קטגוריה:בעלי חיים שתוארו ב-1843